Vilama

Vilama arba Vilamos lagūna () – druskingas ežeras šiaurės vakarų Argentinoje, Chuchujaus provincijoje, 75 km į pietvakarius nuo Rinkonados, Andų aukštikalnėse (4650 m aukštyje), šalia sienos su Bolivija, netoli sienos su Čile. Nusidriekęs iš šiaurės į pietus 18 km, plotis iki 9 km.R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome. Lagūnos plotas kinta priklausomai nuo metų laiko.

Ežero pakrantėje stūkso keletas kalnų (Tintė 5849 m, Vilama 5678 m, Negras 5026 m).

Vilamai, kaip ir kitiems Andų aukštikalnių ežerams, būdingas didelis sunkiųjų metalų (pvz., arseno) kiekis, didelis druskingumas ir didelė ultravioletinė spinduliuotė. Prie ežero seniau kastas švinas, uleksitas.Garrett, Donald E. (1998). Borates: Handbook of Deposits, Processing, Properties, and Use. Elsevier. p. 194.

Vilama, drauge su aplinkiniais ežerais, 2000 m. paskelbta Ramsaro konvencijos saugoma šlapyne.Morales, Marcelo R.; Seeligmann, Claudia; Maidana, Nora I. (2011). „El género Navicula sensu stricto (Bacillariophyceae) en humedales de altura de Jujuy, Argentina“. Boletín de la Sociedad Argentina de Botánica. 46 (1–2): 13–29.

Atokios Vilamos apyežerės negyvenamos, bet pietiniame lagūnos krante rasta čulpų (indėnų laidojimo bokštų).Raviña, María Gabriela; Fernández, Ana María; De Feo, Carlos Alberto (2007). „Las cabeceras del río Grande de San Juan y sus relaciones con áreas vecinas durante los últimos momentos del desarrollo cultural prehispánico“. Cuadernos de la Facultad de Humanidades y Ciencias Sociales. Universidad Nacional de Jujuy (32): 135–149.

 Šaltiniai 

Kategorija:Argentinos ežerai